
By H. C. Nutting 
University of California 



IIP 

Haud multo post nautae procul terram aspexerunt; omnesque 
cupide ad latus navis properaverunt, quo facilius earn viderent. 
Turn patri Sextus: "Quam terram," inquit, "aspicimus, pater?" 

"Cretam earn esse credo, mi fili," inquit Cornelius. "Insula 
est magna, ibique multae res mirabiles factae esse dicuntur. Abi, 
sorori nuntia ut hue veniat. Fortasse ego quaedam reminisci 
possum, quae vos libenter audiatis. " 

"Euax!" inquit Sextus; "abeo." Et celeriter in cameram 
cucurrit, unde brevi egressus est cum Cornelia et quibusdam aliis 
liberis. 

"Quanto plures, tanto melius," inquit Cornelius ridens. "Hue 
accedite, liberi, in veli umbra sedeamus, dum vobis fabulam narro. " 
Turn, cum omnes ad audiendum compositi et intenti essent, ita 
loqui incipit: 

"Multos abhinc annos Creta Athenas venit Androgeos, Minois 
filius, ut ibi descenderet in certamina, quae Panathenaica vocantur. 
Ubique victor erat. Quare Aegeus, rex Atheniensium, invidia com- 
motus, iuveni negotium dedit, ut taurum Marathonium occideret, 
ratus se hoc modo hospitem ingratum facile sublaturum. Neque 
haec res eum fefellit; nam iuvenis a monstro ipse dilaniatus est. 

"Ubi haec Cretam sunt delata, Minos dolens et ira commotus 
magnum exercitum in fines Atheniensium duxit, eorumque urbem 
obsedit. Ac paulo post pestis tarn dira invasit Athenienses, ut 
condiciones pacis petere cogerentur. Quas acerbissimas acce- 
perunt; nam Minos postulavit ut quotannis septem pueri nobiles 
totidemque puellae in Cretam mitterentur, ubi dilaniarentur a 
monstro quodam, quod ipse domi custodiebat. Ei monstro erat 
nomen Minotaurus, quia tauri caput sed corpus humanum 
habebat. " 

1 Copyright by H. C. Nutting, 1021. 

' For previous chapters and explanation see the April number of the Classical 
Journal, pp. 418-22. 

"Horresco audiens," inquit Cornelia, cum ad patrem propius 
accederet; "quam gaudeo talia monstra his temporibus nusquam 
reperiri!" 

"Mihi autem," inquit Sextus, "maximo dolori est omnia ista 
iam occisa esse; complura occidere pervelim." 

At Cornelius: "Nonne oblitus es, mi fili, me fabulam narrare ?" 

"Peccavi, pater," inquit Sextus. "Veniam da, obsecro. 
Postea nihil interpellabo. " 

Turn Cornelius: "In labyrintho latebat Minotaurus, ubi 
vorabat adulescentes miseros, qui multiplicibus erroribus impediti 
numquam exitum invenire poterant, cum semel eo introducti 
erant. Per multos annos Athenienses illud tributum horrendum 
solverant, cum Theseus, regis Atheniensis filius, postulavit ut sibi 
liceret esse e numero iuvenum, qui illo anno Cretam mitterentur. 

"Pater scilicet filium tanto periculo obicere noluit. Theseus 
autem obstinata mente in sententia perseveravit, rexque postremo 
concedere coactus est. Vela navis qua adulescentes infelices 
vehebantur semper sordida erant, cum illi miseri quasi ad funus 
proficiscerentur; sed iam Aegeus imperavit ut Candida quoque vela 
pararentur, filioque praecepit ut, si omnia prospere cessissent, 
sordida vela candidis mutaret, quo signo procul planum futurum 
Minotaurum occisum esse. 

"Leni vento vectus Theseus Cretam pervenit; ubi Ariadna 
Minois filia, amore hospitis statim incensa est. Gladium igitur 
ei dedit et filum, quo vestigia regeret, cum e labyrintho se expediret. 
Quo modo Theseus monstrum occidit et incolumis e labyrintho se 
recepit. Turn cum Ariadna clam ex urbe fugit et cita nave domum 
profectus est." 

"Spero," inquit Cornelia, "eos salvos Athenas pervenisse. 
Sine dubio Athenienses Ariadnae gratiam maximam retulerunt, 
quod tam callide Theseum adiuverat. " 

Turn Cornelius: "Ariadna misera numquam Athenas vidit. 
Nam Theseus earn quadam in insula deseruit, dum domum iter 
facit." 

"Rem quam foedam!" inquit Cornelia. "Spero saltern eum 
pro perridia sua poenas maximas dedisse. " 

"Ille vero erat satis infelix," inquit pater; "nam oblitus est 
signum dare, quo patri ostenderet omnia prospere cessisse. Itaque 

cum navis laetantes iuvenes in portum veheret, Aegeus, e scopulis 
prospiciens, procul sordida vela vidit. Quare, ratus filium mortuum 
esse, e vertice scopulorum se praecipitavit et in saxa elisus est. Ita 
accidit ut Theseus tantum ad funus patris curandum domum 
perveniret. " 

Postquam haec dicta sunt, onrnes aliquamdiu tacentes sederunt, 
cum aspicerent terram, quae semper propius accedere videbatur. 
Turn Publius e camera prodiit, et ille: "Gaudeo," inquit, "nos 
Cretam tarn plane videre posse. Mihi venit in mentem temporis, 
cum Hannibal exsul ad has oras deverteret; ac saepe hanc terram 
aspicere volui. " 

"Mihi nunc abeundum est," inquit Cornelius. "Sed tu pro- 
fecto, Publi, in libro Corneli Nepotis legisti quo modo Hannibal 
incolas huius insulae deluserit. Certo scio hos liberos haec audire 
velle." 

Turn Cornelia: "Narra, sis, f rater. Nos omnes ad audiendum 
compositi sumus. " 

"Fabula haud longa est," inquit Publius. "Postquam bellum 
cum Romanis ad finem adductum est, aliquamdiu Hannibal in 
Africa mansit et multis modis patr iam suam sus tentavit. Postr emo 
autem Roma legati Cathaginem venerunt. Quos Hannibal ratus 
sui exposcendi causa missos, navem conscendit seque in Syriam ad 
regem Antiochum recepit. 

"Ibi illi regi persuasit ut bellum Romanis inferret. Sed 
Antiocho victo, veritus ne Romanis dederetur, Cretam profugit. 
Pecuniam grandem secum portabat; quam ne Cretenses raperent, 
tale iniit consiUum: Amphoras aliquot complevit plumbo, summas 
autem auro et argento operuit. Has, praesentibus magistratibus, 
in templo Dianae deposuit, cum simularet se fortunas suas ibi 
custodiendas relinquere. Interim quasdam statuas cavas pecunia 
sua complevit, easque domi summa neglegentia custodiebat, quasi 
nihili essent. 

"Cretenses, sic in errorem inducti, templum magna cura custo- 
diebant, ne Hannibal clam cum sua pecunia fugeret. Ille autem 
occasione data statuas in navem imposuit, et, fortunis ita conser- 
vatis, in Pontum incolumis pervenit." 

"Quanto plura de Hannibale audio," inquit Sextus, "tanto 
magis eius sollertiam admiror; minime mirum est eum totiens 

imperatores nostras elusisse. Sed nunc me exercere paulisper 
volo. " Quae cum dixisset, surrexit, ceterique alius in aliam partem 
discesserunt. 

IV 

Post cenae tempus Cornelius, cum quaedam Onesimo dicta- 
visset, in puppi cum nliis ultro citroque ambulabat. lam propter 
nebulas insula Creta vix cerni poterat, et Publius: "Quo modo fit, 
pater," inquit, "ut semper tanto circuitu in Italiam iter facere 
cogamur? Nonne est ulla via brevior, qua ad finem destinatum 
perveniamus ? " 

"Aliquanto brevior est via," inquit pater, "si terrestri itinere 
per Achaiam pergere velis. Et semel et iterum initum est con- 
silium Isthmi perfodiendi, ut ea ex mari Aegaeo in Hadriaticum 
naves transire possent. Iulius Caesar hoc opus primus destinavit. 
Deinde Caligula ad loca dimetienda primipilarem misit. Postremo 
Nero re vera initium fecit; quin etiam ipse primus rastello humum 
effodit, et corbulae congestum umeris extulit. Sed adhuc incoha- 
tum modo opus est. " 

Dum Cornelius ita loquitur, in puppim prodierunt mercator, 
de quo ante mentionem fecimus, et peregrinus infelix, cuius linguam 
nemo intellegere poterat. Quos cum aspexisset, mercatori Corne- 
lius: "Huius infelicis me vehementer miseret," inquit. 

"Me quoque eius miseret," inquit mercator; "et libenter haec 
a te audio. Nam sentio plerosque cives nostros paene omnes 
peregrinos nihili facere. " 

Turn Cornelius ridens: "Fabulamne umquam audivisti de 
peregrinis qui, cum Romam pervenissent, quaerebant civem, qui 
pollicitus erat se eos regie hospitio accepturum, si quando in 
Italiam iter fecissent ?" 

"Numquam, quod sciam, audivi," inquit mercator. "Nonne 
vis haec nobis narrare?" 

"Hie civis," inquit Cornelius, "forte otiosus in foro ambulabat, 
cum subito occurrerunt duo hospites, quos splendide invitaverat, 
cum ipse peregrinaretur. Qua re homo sane conturbatus est; 
nam vero ei erat domus parva et res familiaris tenuis. 

"Ille autem, callide trepidationem suam dissimulans: ' Gaudeo, ' 
inquit, 'vos salvos advenisse; sed fecissetis rectius, si statim ad me 

abissetis.' 'Id f ecissemus, ' inquiunt illi, 'si domum tuam novis- 
semus.' 'Hoc quidem perfacile est,' inquit ille. 'Omnes enim 
demonstrare possunt aedes in quibus habito. Verum ite mecum. ' 

"Sequuntur illi, cum interea sermo omnis in ostentatione 
consumitur. In agris quaerit frumenta quo modo perveniant, 
quasi omnia sua sint. Queritur quod villa sua nuper incensa sit. 
Interim, dum talia loquitur, forte animadvertit aedes cuiusdam 
locupletis, ubi convivae multi expectabantur; cumque ianitori 
notus esset, hospites eo introduxit, quibus: 'Hie,' inquit, 'habito.' 
Interim perspicit argentum quod erat expositum, triclinium visit, 
omnia probat. 

"Turn autem celeriter accessit servus, qui homini clare dixit 
dominum iam venturum esse, si vellet exire. 'Itane?' inquit 
ille; turn hospitibus: 'Eamus. Frater meus ex Sicilia venit. 
Ego illi obviam pergam. Vos hue decima hora redite. ' 

"Hospites nihil suspicantes discesserunt, homo autem celeriter 
domum se contulit. Hora constituta peregrini ad aedes civis 
locupletis redierunt; turn error e cognito in deversorium se 
receperunt derisi. 

"Postridie in foro civem viderunt, eumque accusaverunt. 
Ille autem dixit eos similitudine aedium deceptos esse, seque domi 
multam ad noctem expectasse. Interim servo suo clam imperavit 
ut e vicino vasa, vestimenta, aliaque talia utenda rogaret. Quae 
cum iam comparata esse putaret, hospites domum deduxit, cum 
simularet se aedes maiores amico cuidam ad nuptias commodasse. 

"Dum ibi cenant, subito puer nuntiat argentum repeti; nam 
anxius factus est is, qui id commodaverat. 'Apage,' inquit homo, 
'aedes maiores commodavi, familiam dedi; argentum quoque vult ? 
Etsi hospites habeo, tamen id quoque commodabo; nos interim 
Samiis delectabimur. ' " 

"Hahahae!" inquit mercator. "Spero hospites miseros cenam 
saltern gustasse, priusquam ea quoque auferretur. " 

"Nihil aliud assecuti sunt," inquit Cornelius; "et iure existi- 
maverunt secum male actum esse. " 

At alter: "His auditis etiam magis me omnium peregrinorum 
infehcium miseret. Et maxime doleo existimationem populi 
Romani pendere cogi tahbus ex civibus, qualem tu modo dicebas. " 
Quae cum dixisset, in sole consedit. 

Publius autem et pater aliquamdiu ambulabant, donee acces- 
serunt Sextus et Cornelia. Turn ilia: "Existimo," inquit, "me 
aves quasdam volantes procul cernere. Easne vides, Sexte?" 

"Paucas cernere mihi videor," inquit Sextus. "Ex alto in 
insulam refugere videntur. Fortasse tempestatem cooriri 
sentiunt." 

"Absit omen!" inquit Cornelius. "Nam medio in mari 
maximo sumus. Si nubes atrae in caelo cogentur, nee solem nee 
lunam aut sidera videre poterimus, et gubernator nesciet quo 
navem dirigat. " 

" Saepe scriptores nostri de avibus mentionem faciunt, " inquit 
Pubh'us. "Nonne sunt qui putent volatu avium res futuras 
portendi?" 

"Maxime vero," inquit pater. "Et, ut opinor, saepe audivisti 
de pullis sacris, quos ei consulunt, qui pericula subire parant. " 

"Haec mihi narra, sis," inquit Cornelia; "ego enim numquam 
audivi. " 

"Isti pulli," inquit Cornelius, "in caveis diligenter custo- 
diuntur. Cum periculum adest, deducuntur cibusque eis obicitur. 
Si edere nolunt, triste est omen; sin autem vorant tam cupide ut 
aliquid e rostris excutiatur, id est omen optimum. " 

At Cornelia: "Estne vero eventus semper talis, qualem pulli 
portendunt ? " 

"Vix id audeo dicere," inquit pater. "Sed olim bello Punico 
primo populi Romani detrimento magno planum factum est haud 
impune talia portenta neglegi. Nam P. Claudius pullos, cum 
cavea liberati edere nollent, in mare mergi iussit, deos irridens, 
cum diceret pullis bibendum saltern esse, etiam si edere nollent. 
Cuius temeritatem dei graviter ulti sunt; nam classis eius ad 
pugnam profecta clade maxima victa est. " 

"Homo quam impius erat iste Claudius!" inquit Cornelia. 
" Certe dignus erat, qui poenas maximas solveret. " 

"Ille vero," inquit pater, "a populo condemnatus est; ac eius 
collega, Iunius, qui alibi auspiciis non paruit classemque tempestate 
amisit, se ipse interfecit. " 

Dum ita loquuntur, Drusilla cum Anna et Lucio e camera 
prodierunt; ac gaudio exsiluerunt liberi, qui cum fratre parvulo 
ludere iam diu cupiebant. 

[To be continued] 



